สังคมข่าวหุ้นเล็กเซียวหงส์
หนังสือพิมพ์ข่าวหุ้นธุรกิจรายวัน กระบอกเสียงอิสระของตลาดทุน ที่ได้รับความนิยมสูงสุดของประเทศ ฉบับประจำวันจันทร์ที่ 30 พฤศจิกายน พ.ศ.2558 ดัชนีหุ้นไทยปิดตลาด 1,363.13 จุด ลดลง 2.68 จุด มูลค่าซื้อขาย 24,705 ล้านบาท ถือเป็นลักษณะการย่อตัวชั่วคราวและถือเป็นช่วงดีสะสมหุ้น เนื่องจากเดือนธ.ค. 58 มีปัจจัยบวกรออยู่ ทั้งการประชุม ECB 3 ธ.ค. 58 จะมีการผ่อนคลายนโยบายการเงินเพิ่ม อีกทั้งแรงหนุนจาก LTF, RMF ที่จะมีเม็ดเงินไหลเข้าประมาณ 20,000-30,000 ล้านบาท สัปดาห์นี้ตลาดหุ้นไทย มีโอกาสรีบาวด์ขึ้นได้ โดยแนวรับ 1,350 จุด แนวต้าน 1,390 จุด...
30 พ.ย. 2558

หนังสือพิมพ์ข่าวหุ้นธุรกิจรายวัน กระบอกเสียงอิสระของตลาดทุน ที่ได้รับความนิยมสูงสุดของประเทศ ฉบับประจำวันจันทร์ที่ 30 พฤศจิกายน พ.ศ.2558 ดัชนีหุ้นไทยปิดตลาด 1,363.13 จุด ลดลง 2.68 จุด มูลค่าซื้อขาย 24,705 ล้านบาท ถือเป็นลักษณะการย่อตัวชั่วคราวและถือเป็นช่วงดีสะสมหุ้น เนื่องจากเดือนธ.ค. 58 มีปัจจัยบวกรออยู่ ทั้งการประชุม ECB 3 ธ.ค. 58 จะมีการผ่อนคลายนโยบายการเงินเพิ่ม อีกทั้งแรงหนุนจาก LTF, RMF ที่จะมีเม็ดเงินไหลเข้าประมาณ 20,000-30,000 ล้านบาท สัปดาห์นี้ตลาดหุ้นไทย มีโอกาสรีบาวด์ขึ้นได้ โดยแนวรับ 1,350 จุด แนวต้าน 1,390 จุด… 
*…หุ้นแม่ลูก INTUCH-ADVANC ฝ่าวงล้อมจากการเป็นเป้าถูกเทขายได้ซะที หลังมีแรงซื้อเข้ามาตลาดทั้งวัน ทำให้ราคาฟื้นตัวกลับมาได้พอสมควร…แต่ที่น่าติดตามต่อไปว่าปรากฏการณ์ครั้งนี้ จะเป็นการสัญญาณหุ้น INTUCH-ADVANC น่าจะผ่านพ้นจุดต่ำสุดไปแล้วใช่หรือไม่…
*…หุ้น AOT ฟอร์มเทพปี 2558 โชว์กำไร 18,728 ล้านบาท มากว่าปี 2557 ที่เคยทำได้ 12,220 ล้านบาท…ที่เด็ดกว่านั้นออกมาหักปากกาเซียนที่คาดกันว่ากำไรจะอยู่ที่ 16,000 ล้านบาท เรียกว่ามาเหนือเมฆจริงๆ…
*…หุ้น DTAC วันนี้ราคาหุ้นมีโอกาสปรับตัวขึ้น อย่างปฏิเสธมิได้ ล่าสุดศาลปกครองสูง มีคำสั่งเพิกถอนคำสั่งคุ้มครองชั่วคราวกรณี “ห้ามมิให้ DTAC นำเครื่องและอุปกรณ์โทรคม นาคมประเภทสถานีฐานที่กสทฯ อ้างว่ามีกรรมสิทธิ์ไปใช้โดยการติดตั้งหรือเชื่อมต่อ (หรืออนุญาตให้ผู้ประกอบกิจการโทรศัพท์เคลื่อนที่ในระบบ 3G ติดตั้งหรือเชื่อมต่อ) กับอุปกรณ์โทรคมนาคมย่านความถี่ 2.1 GHz เพิ่มเติม”ที่สำคัญคำสั่งศาลปกครองสูงสุดดังกล่าว เป็นคำสั่งที่ถึงที่สุดแล้วและกสทฯ ไม่อาจอุทธรณ์โต้แย้งคำสั่งศาลปกครองสูงสุดดังกล่าวได้..นั่นหมายความว่า DTAC สามารถขยายเครือข่าย 3G ได้อย่างเต็มที่มากขึ้น…
*…หุ้น GUNKUL-SUPER น่าจับตารายได้ช่วงเดือนสุดท้ายปีนี้ จากล่าสุดโครงโรงไฟฟ้าพลังงานแสงอาทิตย์รางเงิน 87 เมกะวัตต์ แต่…โครงการนี้ GUNKUL ถือหุ้นกว่า 60% และเป็นผู้ก่อสร้างโครงการ เท่ากับว่าได้ 2 เด้งนั่นเอง…
*…หุ้น COLOR เป็นอีกหุ้น ที่น่าจับเป็นพิเศษ เพราะปีนี้เป็นปีแห่งการเทิร์นอะราวด์อย่างแท้จริง…ว่ากันว่างบทั้งปีจะพลิกจากขาดทุนเป็นกำไรอย่างแน่นอน …จึงเป็นเครื่องการันตีได้ว่าราคาหุ้นมีโอกาสปรับขึ้นได้อย่างต่อเนื่องอย่างแน่นอน…
*…น่าจับตา 5 หุ้นกำไรโต แต่ราคาหุ้นเตี้ย JAS-TRUE-TASCO-IFEC-THCOM ที่ราคาปรับตัวลงมากเกินกว่าเหตุ..ทำให้มีอัพไซด์เฉลี่ยกว่า 20-30% หากมอง “ระยะกลาง-ยาว” จึงเหมาะแก่การลงทุนอย่างยิ่ง…แม้ช่วงนี้เจอมรสุมแรงขายก็ตาม….
*…ปิดท้ายกันเช่นเคยกับ ข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิตอล ช่อง 19 เวลาใหม่9.30-10.00 น.พบกันสดๆ กับ “มอร์นิ่งสตาร์ หุ้นดาวเด่น” ที่อัพเกรดตลาดหุ้นทั่วโลก เพื่อมองแนวโน้มตลาดหุ้นไทยภาคเช้า…ดำเนินรายการโดยวิษณุ โชลิตกุล เริ่มเวลาใหม่ 2 พ.ย. 58 เป็นต้นไป…
*…พร้อมพบกับรายการ “ข่าวหุ้นเจาะตลาด ออนเรดิโอ”ผ่านสถานีข่าวจริงสปริงเรดิโอ FM 98.5 MHz. โดยบูรพา สงวนวงศ์ และทีมงานข่าวหุ้นธุรกิจ ตั้งแต่เวลา 9.30-11.00 น. ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้างานนี้จัดกันเต็มๆ ชั่วโมงครึ่ง…*…เท่านั้นไม่พอต่อเนื่องกันด้วย “ชัดลึก ทุกกลยุทธ์ธุรกิจ” กับรายการ “Business Focus” เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้นและธุรกิจหาคำตอบได้ที่ข่าวหุ้นธุรกิจเท่านั้น